*Vedtak om godkjenning av tiltaksplan for forureina grunn, med vilkår, forureiningsforskrifta kapittel 2 – enkeltvedtak, brevmal, nynorsk – slett denne informasjonen før du tek i bruk malen*

**Vedtak om godkjenning av tiltaksplan for forureina grunn**

**<Namn> kommune godkjenner tiltaksplanen for forureina grunn av <dato>. Ver merksam på at vi har stilt vilkår for godkjenninga, sjå meir informasjon om dette nedanfor. Vedtaket gjeld for <lokalitetsnummer i databasen Grunnforureining, gnr./bnr., adresse eller liknande>.**

<Namn> kommune viser til den innsende tiltaksplanen for forureina grunn av <dato> med miljøteknisk grunnundersøking av <dato> og til <annan korrespondanse i saka>.

**Kommunen godkjenner tiltaksplanen på visse vilkår**

<Namn> kommune godkjenner den innsende tiltaksplanen for forureina grunn av <dato>, jamfør forureiningsforskrifta § 2-8. Vedtaket gjeld for <lokalitetsnummer i databasen Grunnforureining, gnr./bnr., adresse eller liknande>.

Vi godkjenner tiltaksplanen med følgjande vilkår: *Dette er berre eksempel på vilkår. Dei må vurderast i kvar enkelt sak.*

Krav til tiltaket

<Du/De> skal sørgje for

* at tiltaket gjennomførast etter tiltaksplan av <dato>.
* at tiltaksområdet, som eit minimum, møter krava til planlagd arealbruk, sjå rettleiinga [Helsebaserte tilstandsklasser for forurenset grunn, miljodirektoratet.no](http://www.miljodirektoratet.no/no/Publikasjoner/Publikasjoner/2009/Desember/Tilstandsklasser_for_forurenset_grunn__Veileder_for_undersokelse_av_forurenset_grunn/)
* å hindre uakseptabel spreiing av miljøgifter frå tiltaksområdet under anleggsverksemda og etter endt tiltak
* at all forureina masse som blir fjerna frå tiltaksområdet, leverast til eit godkjent deponi eller behandlingsanlegg med løyve etter forureiningslova
* at det takast prøvar av området etter at dei forureina massane er fjerna, for å dokumentere at massane som er att ikkje er forureina ut over tilstandsklasse *<skriv inn tilstandsklasse>*, sjå rettleiinga [Helsebaserte tilstandsklasser for forurenset grunn, miljodirektoratet.no](http://www.miljodirektoratet.no/no/Publikasjoner/Publikasjoner/2009/Desember/Tilstandsklasser_for_forurenset_grunn__Veileder_for_undersokelse_av_forurenset_grunn/).

Krav om kontroll og beredskap

<Du/De> skal sørgje for

* at anleggsområdet er inngjerda og låst så området ikkje er tilgjengeleg for allmennheta
* at kommunen til kvar tid kan få tilgang til anlegget for inspeksjon
* å ha ein beredskapsplan i tilfelle det blir oppdaga ukjend forureining i grunnen eller oppstår akutt forureining
* at det er ein miljøkonsulent til stades når <du/de> grev i forureina massar
* Ved akutt forureining eller fare for akutt forureining som følgje av tiltak, skal den ansvarlege straks varsle brannvesenet jamfør [forskrift om varsling av akutt forureining eller fare for akutt forureining](https://lovdata.no/dokument/SF/forskrift/1992-07-09-1269)*.*

# Krav om graving og sortering av forurenset jord

<Du/De> skal sørgje for

* at miljøgifter ikkje blir spreidde dersom <du/de> grev opp forureina masser
* å unngå å blande forureina massar med reine massar
* at ved gjenbruk/ombruk av masser på eigedommen, skal reine massar og massar med låg forureiningsgrad prioriterast framfor massar med høgare forureiningsgrad
* å gjennomføre tiltak for å minimere tilstrøyming av overflatevatn til byggjegroper
* etablere rutiner for å handtere vatn i byggjegropene, til dømes ved å etablere sedimentasjonstank og hente inn løyve frå kommunen for påslepp til kommunalt avløpsnett

Krav til mellomlagring av forureina jord

<Du/De> skal sørgje for

* at ved mellomlagring av forureina jord på tiltaksområdet, skal dette skje på ein slik måte at miløgiftene ikkje blir spreidde
* at mellomlagring av forureina masser som kan lekkje, skal skje på tett botn og skjermast mot nedbør.
* å samle opp avrenningsvatn frå området
* å vurdere om det er nødvendig med fleire tiltak for å avgrense spreiing av miljøgifter

Skal <du/de> mellomlagre forureina massar utanfor tiltaksområdet, må <du/de> ha løyve frå Fylkesmannen.

Rapportering til Grunnforureining

<Du/De> må rapportere lokaliteten til Miljødirektoratets database [Grunnforurensning](https://grunnforurensning.miljodirektoratet.no) innan <*før opp talet på*> veker frå dette vedtaket er motteke, dersom dette ikkje allereie er gjort.

Registreringa skjer elektronisk ved å logge seg inn som ekstern brukar på [grunnforurensning.miljodirektoratet.no](https://grunnforurensning.miljodirektoratet.no/) og "registrere ny lokalitet".

**Kva ansvar har tiltakshavaren?**

Det er <du/de> som tiltakshavar som har ansvaret for at arbeida blir utførte i samsvar med dette vedtaket og forureiningsforskrifta kapittel 2. Godkjenninga frå kommunen fråtek <deg/dykk> ikkje ansvaret for at tiltaka er tilstrekkelege etter § 2-5 i forskrifta. Sjå faktaarket «[Tiltakshavers ansvar ved terrenginngrep i forurenset grunn, M-811](http://www.miljodirektoratet.no/Documents/publikasjoner/M811/M811.pdf)» for mer informasjon.

**Bakgrunnen for saka**

*Skriv inn relevant bakgrunnsinformasjon om saka. Du kan for eksempel skrive om*

* *historikken til eigedommen*
* *utførte undersøkingar*
* *type forureining (stoff, omfang)*
* *konfliktar med andre brukarinteresser eller verneverdiar knytte til aktuelle areal eller resipientar (for eksempel lokale eller regionale mål for miljøkvalitet i vassførekomstar, reguleringsføresegner fastsette av kommunen, nasjonale krav til drikkevasskvalitet, bevaringsverdige artar etc.)*
* *omfanget av terrenginngrepet*
* *framtidig arealbruk*

**Kommunen si vurdering av tiltaksplanen**

*Skriv inn kommunen si vurdering av tiltaksplanen. Du kan for eksempel skrive om*

* *representativ prøvetaking av eigedommen*
* *ytterlegare behov for prøvetaking eller supplerande undersøkingar under tiltaket*
* *vurdering av føreslått helsebasert tilstandsklasse / stadspesifikke akseptkriterium / spreiingsrisiko, og om dette tek omsyn til helse- og miljørisikoen ved den framtidige arealbruken*
* *handtering av forureina jord*
* *handtering av anna avfall*
* *vidare oppfølging av tiltaket*
* *behov for undersøkingar eller tiltak utover tiltaksområdet på den forureina eigedommen; om dette har betyding for å kunne stoppe eller hindre at forureininga spreier seg*
* *Der relevant: Vurderingar etter naturmangfoldloven og/eller vannforskriften*

**Meld frå dersom det blir endringar i tiltaksplanen**

Dersom det oppstår vesentlege endringar i tiltaksplanen, eller dersom <du/de> oppdagar meir eller anna forureining enn det som blei kartlagt, må <du/de> sende kommunen ein revidert tiltaksplan. Kommunen må godkjenne den reviderte tiltaksplanen før endringane blir sette i verk.

**Send inn sluttrapport for forureina grunn**

Når arbeida er ferdige, skal <du/de> sende inn ein sluttrapport til kommunen med ei skildring av korleis tiltaksplanen er følgt opp, og korleis dei forureina massane er handterte. Det skal koma fram av dokumentasjonen kva type forureina massar eller anna avfall som er levert, kvar det er levert, kva mengder og dato for levering. Dokumentasjonen skal vere frå mottakaren av massane.

For at vi skal kunne behandle sluttrapporten, må <du/de> ha registrert lokaliteten i databasen Grunnforureining. Sluttrapporten skal sendast inn seinast innan 3 månader etter at tiltaka er gjennomførte.

**<Du/De> må betale tvangsmulkt dersom vi ikkje får tilsendt sluttrapporten**

Kommunen vil vurdere å gi <deg/dykk> ei tvangsmulkt dersom vi ikkje får tilsendt sluttdokumentasjon etter at arbeida er ferdigstilte, eller dersom det blir avdekt at handteringa av forureina grunn er i strid med krava, jamfør forureiningslova § 73. *Ved eingongsmulkt:* Dette vil vere ei tvangsmulkt på kr <beløp>. *Ved løpande mulkt:* Dette vil vere ei tvangsmulkt på kr <beløp> per <dag/veke/månad> heilt til <du/de> sender oss dokumentasjonen.

**<Du/de> må betale saksbehandlingsgebyr** *Dette er berre aktuelt dersom kommunen har vedteke forskrifta; elles skal avsnittet ikkje vere med.*

<Du/de> må betale eit gebyr på kr <sum> for kommunen si behandling av søknaden.

**<Du/De> kan klage på vedtaket**

<Du/De> kan klage på vedtaket, jamfør forvaltningslova § 28. Fristen for å klage er **tre** **veker**. Hugs å grunngi klagen og føre opp kva endringar <du/de> ønskjer. Send klagen til <adressa/e-postadressa til kommunen>.

**<Du/de> har rett til å sjå dokumenta i saka**

<Du/de> og andre partar i saka har rett til å sjå dokumenta i saka, jamfør forvaltningslova §§ 18 og 19.

**Har <du/de> spørsmål?**

Dersom <du/de> har spørsmål til saka, kan <du/de> ta kontakt med saksbehandlaren vår på <kontaktinformasjon tlf. og/eller e-post>.

Med helsing

Vedlegg

Kopi til

*Set inn namnet på dei som får kopi.*

* *konsulent?*
* *entreprenør?*
* *Fylkesmannen?*
* *andre aktuelle partar?*